NaiveNeuron/SloPal huggingface dataset:
J. Počiatek, minister financií SR: (2007-09-13):
Vážený pán poslanec, po prvé chcel by som sa najprv vyjadriť k tomu číslu 48 %, ktoré podľa nás nie je presné, pretože zjavne došlo k určitej, predpokladám, chybe počas zostavovania rozpočtu v samosprávnom košickom kraji, pretože rozpočet Košického samosprávneho kraja na rok 2007 nezodpovedá presne rozpočtovanému výnosu podľa schváleného rozpočtu verejnej správy, ktorý vychádza z celkového podielu na výnose dane z príjmu fyzických osôb pre VÚC spolu v sume 10,717 mil. Sk. Z toho vyplýva, že zastupiteľstvo si schválilo rozpočet, ktorý je o 69,5 mil. vyšší, ako bolo rozpočtované ministerstvom financií, plus navyše zarátali ste si tam ešte do rozpočtu ďalších 12 mil. podľa nás tiež nie úplne správne, pretože skutočný prevod výnosu dane podľa daňového riaditeľstva je rovnaký s výhradou, že prevod zo zúčtovania nie je možné zahrnúť do hodnotenia bežného roku z dôvodu jeho inej časovej základne. Takže z toho nám vyplýva, že to nie je 48 %, ale 49,7 %, čo, keď sa pozrieme špeciálne na Košický kraj, to už je odpoveď na tú prvú časť otázky, nárast príjmov daňových Košického samosprávneho kraja v porovnaní jún 2007, jún 2006 je o 10,6 %, čo je podľa nášho názoru dostačujúce a navyše je to porovnateľné s priemerom všetkých, keď si zoberieme porovnanie jún 2007, jún 2006 za obce, plnenie daňových príjmov na 50,2 % a vyšších územných celkov taktiež na 50,2 %, čiže je to viac-menej v malom rozptyle a nárast príjmov vyšších územných celkov porovnanie jún 2007, jún 2006 je o 11,2 % a obcí taktiež o 11,2 %. Čiže, myslím si, že viac k tomu nemám čo povedať.
Matejičková, Zuzana, poslankyňa NR SR (2023-12-07):
Ďakujem ešte raz za slovo, pán predsedajúci. Vážený pán minister, kolegyne, ešte raz aj kolegovia, v súlade s § 73 zákona o rokovacom poriadku som bola určená Výborom Národnej rady pre pôdohospodárstvo a životné prostredie za spravodajkyňu k návrhu uvedeného zákona, tlač 82. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali ihneď. Pán predsedajúci, ďakujem pekne, otvorte, prosím, všeobecnú rozpravu.
Zelník, Štefan, poslanec NR SR (2017-02-14):
Ďakujem pekne za slovo, vážený pán predsedajúci. Chcem poprosiť členov zdravotníckeho výboru, o 12. hod. začíname zdravotný výbor. Ďakujem veľmi pekne.
P. Hrušovský, predseda NR SR: (2003-04-09):
Páni poslanci, odporúčam, aby sme prerušili rokovanie o tomto bode programu, pretože navrhovateľom druhého návrhu zákona, ktorý nasleduje, je pán minister vnútra a po prerokovaní tohto návrhu by sme pristúpili k hlasovaniu. Predpokladám, že tak môžeme urobiť dopoludnia. Takže prosím pánov poslancov, aby neodchádzali, a pána ministra, aby z poverenia vlády Slovenskej republiky uviedol a odôvodnil vládny návrh zákona, ktorým sa mení a dopĺňa zákon Slovenskej národnej rady č. 564/1991 Zb. o obecnej polícii v znení neskorších predpisov. Pán minister, máte slovo.
Žiga, Peter, podpredseda NR SR (2024-06-26):
Ďalšou vystupujúcou v rozprave je pani poslankyňa Števulová, nech sa páči.
Danko, Andrej, predseda NR SR (2017-09-05):
Ďakujem, pán poslanec. Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce niekto prihlásiť do rozpravy ústne. Uzatváram možnosť prihlásenia do rozpravy ústne. Konštatujem, že sa nik neprihlásil. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie, ďakujem. Chce sa vyjadriť k rozprave spravodajca? Nie, ďakujem. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov . Vládny návrh zákona má parlamentnú tlač 655, návrh na jeho pridelenie na prerokovanie výborom je v rozhodnutí č. 685. Opäť vás prosím, pán minister Kažimír, o uvedenie vládneho návrhu zákona. Nech sa páči.
Baláž, Radovan, poslanec NR SR (2018-11-27):
Ďakujem pekne za slovo. Pán kolega Dostál, ako teraz nič v zlom, ale už mám podozrenie, že používate jednu aj tú istú osnovu pri každom vystúpení, pretože úvod vašich vystúpení je v tom, že kritizujete, že to bolo predložené ako poslanecký návrh. Zase stále dookola o tom istom sa rozprávame, že aj my na to máme právo predložiť svoje zákony. Ak nájdu podporu v tejto Národnej rade, tak aj budú schválené. Vraveli ste, že nebola k tomuto zákonu žiadna odborná diskusia, no mýlite sa. K tomuto zákonu sme mali niekoľko stretnutí so stavovskými organizáciami aj so zástupcami zamestnávateľov, aj so zástupcami zamestnancov a tento návrh zákona bol prerokovaný aj v hospodárskej a sociálnej rade, alebo v takzvanej tripartite. Ja sa opýtam vás, koľko zákonov vy ste obhajovali pred tripartitou? Chcel by som vám dopriať, keď tam ste a komunikujete s týmito všetkými ľuďmi a obhajujete svoj zámer a nie je to nič nepríjemné, ale malo to aj pozitívny efekt v tom, že sme ten zákon sa snažili vylepšiť tak, aby naozaj nebol zaťažujúci pre tých malých a stredných. A tu sa teda plynulo dostávam k tej druhej časti vášho vystúpenia. Kvôli tomu sme to tak spravili a sám ste to aj povedali, aby sme nezaťažili tých malých a stredných, a chceme to vyskúšať najprv u tých veľkých, ako sa tento nástroj ujme. A máme tú ambíciu tento inštitút zaviesť aj pre tých malých a stredných časom, kým vyskúšame alebo otestujeme, akým spôsobom bude fungovať pri tých veľkých.
Ďuriš Nicholsonová, Lucia, podpredsedníčka NR SR (2019-02-08):
Dobre, registrujem, pani poslankyňa. Teraz poprosím spravodajcu, ktorého určil navrhnutý gestorský výbor pre obranu a bezpečnosť, pána poslanca Laurenčíka, aby predniesol spravodajskú informáciu k tomuto bodu, nech sa páči.
Beluský, Martin, poslanec NR SR (2022-03-30):
Ďakujem za slovo. Pán minister vnútra, ja sa budem teraz venovať hlavne tej zmluve, lebo to je vlastne taký hlavný dôvod, prečo bola táto mimoriadna schôdza zvolaná. Vy ste sa jej tiež teda čiastočne dotkli v tom vašom príspevku. Vy ste hovorili, že na štábe alebo teda na nejakom stretnutí, že tu niekto odporučil tú firmu, ale nekonkretizovali ste kto. Tak by som vás bol rád, keby ste doplnili. A oháňate sa s tým, že to je v súlade so zákonom o verejnom obstarávaní. Ale veď to nikto nespochybňuje, že v takýchto situáciách má čas, teda v takýchto situáciách má povinnosť štát konať rýchlo a nie čakať na nejaké niekoľkomesačné obstarávania. Ale, pán minister, vy máte v programovom vyhlásení vlády 91-krát spomenuté slovo transparentnosť a bolo by naozaj dobré, keby ste vedeli vysvetliť, či ste teda aj nejaké iné firmy oslovili, aké ste mali ponuky. Lebo, lebo nič iné nehovoríte, teda len, že niekto iný dal ponuku, ale teda neviem kto. A tiež by ma zaujímalo, že prečo ste nevyužili kapacity štátu. Veď predsa máme tu ozbrojené sily, ktoré boli tiež zapojené do testovania a majú predsa stany, majú výbavu, majú nemocnice, majú kuchyne. Prečo ste nevyužili tie kapacity, ktoré máme? Prečo platíme nejakej inej firme? Toto mi nie je vôbec jasné, vôbec ste to nezdôvodnili. Tak keď budete potom reagovať, pán minister, ja budem rád keď to vysvetlíte. Ďakujem pekne.
Osuský, Peter, poslanec NR SR (2018-10-24):
Ďakujem pekne, pani predsedajúca. Tá neustále sa vracajúca téma verejnej alebo tajnej voľby osôb. Samozrejme, po rokoch totality, keď sa manifestačne volili čelní predstavitelia strany rodnej, bola to vtedy manifestácia buď oddanosti, alebo zbabelosti, alebo čohokoľvek, ale volilo sa fakticky verejne. Potom došlo k pádu totality a konali sa okrúhle stoly, som ich pamätníkom na pracoviskách fakultnej nemocnice. A musím povedať, že vtedy boli ešte v ľuďoch z totality zbytky strachu, a tak sa, dá sa povedať, za štandard začala považovať tajná voľba osôb. O osobách tajne. Musím na druhej strane povedať, že je veľký rozdiel medzi tým, ako napríklad hlasuje zástupkyňa učiteľského zboru pri hlasovaní o voľbe riaditeľa školy, keď táto zastupuje a nesie svoju kožu na trh s tým, že, pripusťme si, existujú šikanujúci riaditelia a zlé pomery na školách, a ona uvíta tajnú voľbu, lebo sa bojí o svoju existenciu. My sa ale nemáme čo báť o našu existenciu. My máme mandát voliča a volič má právo vedieť, ako hlasujeme v jeho zastúpení aj o osobách, a má právo potom našu existenciu nezvolením ohroziť. Ak ju ale skrývame za tajnú voľbu, tak je to čistá zbabelosť. V americkom senáte, ak sa napríklad vyberá vyslanec do nejakej krajiny, tak je tam nielenže smaženie vyberaných kandidátov, ale je vopred jasné, ako kto bude o kom hlasovať... (Prerušenie vystúpenia časomerom.)
Szőllős, Ján, poslanec NR SR (2023-05-05):
Ďakujem. Vážené pani poslankyne, vážení páni poslanci, Národná rada Slovenskej republiky uznesením č. 2130 z 22. marca 2023 pridelila návrh poslancov Národnej rady Slovenskej republiky Jaroslava Karahutu, Jozefa Lukáča a Miloša Svrčeka na vydanie zákona o zmene a doplnení niektorých zákonov v oblasti ochrany životného prostredia v súvislosti s reformou stavebnej legislatívy (tlač 1505) na prerokovanie týmto výborom: ústavnoprávnemu výboru, výboru pre pôdohospodárstvo a životné prostredie a výboru pre verejnú správu a regionálny rozvoj. Za gestorský výbor určila výbor pre pôdohospodárstvo a životné prostredie. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: Ústavnoprávny výbor neprijal platné uznesenie, keďže návrh uznesenia nezískal potrebný súhlas nadpolovičnej väčšiny prítomných poslancov podľa § 52 ods. 4 zákona Národnej rady č. 350/1996 Z. z. o rokovacom poriadku Národnej rady. Výbor pre pôdohospodárstvo a životné prostredie o návrhu dňa 25. apríla 2023 nerokoval, nakoľko podľa § 52 ods. 2 zákona Národnej rady č. 350/1996 Z. z. o rokovacom poriadku Národnej rady nebol uznášaniaschopný. Výbor pre verejnú správu a regionálny rozvoj uznesením č. 223 z 25. apríla 2023 s poslaneckým návrhom zákona súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie ako gestorský výbor k návrhu spoločnej správy neprijal platné uznesenie, keďže návrh uznesenia nezískal potrebný súhlas nadpolovičnej väčšiny prítomných poslancov podľa § 52 ods. 4 zákona Národnej rady č. 350/1996 Z. z. o rokovacom poriadku Národnej rady. Predseda výboru ma určil za spravodajcu k uvedenému návrhu zákona, ktorý predkladá predmetnú informáciu a na schôdzi Národnej rady bude informovať o výsledku rokovania výboru a bude navrhovať ďalší postup. Pán predsedajúci, prosím, otvorte rozpravu.
Bugár, Béla, podpredseda NR SR (2018-10-17):
Ďakujem. Pán spravodajca? Nie. Prerušujem rokovanie o tomto bode programu. Mali by sme teraz pokračovať druhým čítaním o návrhu skupiny poslancov na vydanie zákona, ktorým sa dopĺňa zákon č. 301/2005 Z. z. Trestný poriadok. Pán poslanec Baláž tu nie je. Takže tento bod dáme na koniec schôdze a tam o tom budeme rokovať. Potom ďalší bod je... Ach, pán poslanec, ale ten bod sme už presunuli. (Reakcia z pléna.) Dobre, takže nasledujúcim bodom je druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty (tlač 1096). Pán poslanec Baláž, nech sa páči, za skupinu poslancov môžte odôvodniť návrh zákona. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1096.)
Blanár, Juraj, podpredseda NR SR (2023-06-13):
Teraz udeľujem slovo pánovi poslancovi Ľubošovi Blahovi a po ňom sa pripraví pán poslanec Ladislav Kamenický. Nech sa páči, pán poslanec Blaha.
Glváč, Martin, poslanec NR SR (2011-02-08):
Pani kolegyňa, musím sa vám priznať a kľudne v následných úsporných opatreniach môže predseda parlamentu mi za to zobrať alikvotnú časť mzdy, že od 36. sekundy som nepočúval váš prejav, nakoľko ak ďalšie informácie a skutočnosti boli tak dôveryhodné ako to, že Baco, člen Ľudovej strany HZDS, je ľavičiar, tak potom som ho nemohol ten prejav počúvať. Ďakujem veľmi pekne.
Gibalová, Monika, poslankyňa NR SR (2013-07-01):
Ďakujem veľmi pekne. Ja len chcem poprosiť o podporu tohto návrhu, pretože naozaj, aj ako to zdôraznila pani spravodajkyňa, nepriamo to súvisí aj s ochranou spotrebiteľa, pretože akreditovaná firma je taká firma, ktorej práca je zárukou, že vykonáva meranie správne, že výsledky sú presné, so stanovenou neistotou merania, že sú prístroje nadviazané na medzinárodné SI jednotky, overované, kalibrované, že má zavedený program a postup pri kalibrácii, že na vyhodnocovanie výsledkov používa štatistické metódy, že plánuje vyhodnocovanie, monitorovanie kvality meraní, že sa pravidelne zúčastňuje na medzilaboratórnych skúškach spôsobilosti, že má záznamy z meraní, s evidenciou výsledkov vedie presné, jasné, jednoznačne merania, ktoré obsahujú dostatočné informácie, s identifikáciou faktorov ovplyvňujúcich objektivitu a neistotu merania, že protokoly o skúškach obsahujú všetky informácie vyžadované zákazníkom a údaje potrebné na interpretáciu výsledkov merania a tiež všetky informácie vyžadované použitou metódou. A ja zdôrazňujem všetky tieto faktory, lebo práve tie ovplyvňujú aj výsledok pre toho spotrebiteľa, pre toho, kto si to meranie objednáva, ale zároveň tento návrh aj spĺňa tie podmienky rovnakého podnikania v tejto oblasti. Odborná spôsobilosť osôb a akreditácia sa navzájom dopĺňajú, v žiadnom prípade to nie je tá istá vec, ako sa to vníma alebo ako to je podľa súčasne platného zákona. Akreditácia je podmienkou na odbornú spôsobilosť, a preto je veľmi dobré a žiaduce, aby tieto merania boli v súlade s legislatívou na ochranu a podporu a rozvoj zdravia. Pri vydávaní spôsobilosti sa neoveruje dodržiavanie podmienok merania, výkon merania, spôsobilosť výsledkov, nezameniteľnosť. Tieto ukazovatele spoľahlivosti merania a výsledku sa preverujú práve pri akreditácii, preto je dohľad o akreditácii vydaný SNAS-om jedinou zárukou správnosti a spoľahlivosti výsledku. Preto by som naozaj veľmi chcela poprosiť, aby sme túto technickú úpravu zvládli zmenou alebo doplnením zákona o živnostenskom podnikaní a vyrovnali tak jednak podnikateľské prostredie a podnikanie v tejto oblasti, ale mysleli aj na ochranu spotrebiteľa a na ochranu verejného zdravia, na ktoré sa dohliada meraním v rámci tejto živnosti. Ďakujem vám za pozornosť.
Halgašová, Jarmila, poslankyňa NR SR (2021-04-01):
Pán poslanec Krajčí, ďakujem za vystúpenie, bolo veľmi dobré. Ja si myslím, že mnohí ľudia nechcú rozumieť tejto situácii, ktorá tu nastala, čo je vidieť aj priamo z tejto rozpravy. Táto pandémia je, by som povedala, rozsahu, ako bola po prvej svetovej vojne španielska chrípka. Žiaľ, vtedy neboli dostatočné vedecké poznatky a neboli dostatočné lieky. A pokiaľ ide o legislatívu a predlžovanie núdzového stavu, samozrejme, súčasný zákon nepredpokladal, že takáto rozsiahla pandémia môže nastať, že takáto situácia môže vzniknúť. A spoliehať sa na zodpovednosť, výlučne na zodpovednosť ľudí je nezodpovedné. Sami máme možnosť vidieť tu v sále, ako každý, ako niektorí poslanci nedodržiavajú len to základné pravidlo a nosia rúšky pod nosom a ohrozujú nás všetkých, ktorí sme tu, čo je absolútne nezodpovedné, pán poslanec. A zrejme ste neboli v nemocnici, zrejme ste nerozprávali s tými lekármi, ktorí majú osobnú skúsenosť, s ktorými, ja mám v rodine túto situáciu, plačú mi doma, ktorí hovoria, nemôžu robiť systémové operácie a venovať sa pacientom a riešiť normálne veci, ale riešia, všetko je podriadené tejto pandémii. Všetko. Takže áno, súhlasím, že ľudia majú plné zuby tejto situácii. Ja sama som zástancom otvárania prevádzok a obchodov, pretože deti rastú. A to nekúpite na internete im topánky alebo oblečenie. Ale určite nie pred Veľkou nocou. Ďakujem pekne. (Potlesk.)
B. Bugár, podpredseda NR SR: (2003-04-10):
Siedmu vyžrebovanú otázku položil pán poslanec Maroš Kondrót ministrovi zdravotníctva Rudolfovi Zajacovi, za ktorého bude odpovedať znovu pán minister Chmel: „V Slovenskej republike sú tri letecké spoločnosti, ktoré sú schopné poskytovať letecké záchranné služby. Iba jedna z nich však bola zaradená do siete zdravotníckych zariadení (ATE), čím zneužíva svoje monopolné postavenie, ktoré nie je ničím opodstatnené. Dokedy bude ministerstvo zdravotníctva tento stav podporovať? Kedy urobíte nápravu, pán minister?“ Nech sa páči.
Muránsky, Peter, poslanec NR SR (2011-07-12):
Teraz, pán predsedajúci, dáme hlasovať o vládnom návrhu zákona ako o celku.
Burian, Jozef, poslanec NR SR (2017-10-19):
Pán predsedajúci, dajte hlasovať návrh... Pardon. Pán predsedajúci, dajte, prosím, na návrh pani poslankyne Vaľovej hlasovať osobitne o bode č. 18.
Žiga, Peter, podpredseda NR SR (2023-12-13):
Na vaše vystúpenie evidujem trinásť faktických poznámok. Ešte vás, kolegovia, budem informovať o ďalších krokoch. Na jedenástu hodinu zvolal predseda Národnej rady poslanecké grémium, takže, kolegovia, ktorí ste členovia poslaneckého grémia, aby ste boli informovaní, že na jedenástu. To znamená, ja pustím teraz faktické poznámky, pokiaľ stihneme do jedenástej vyčerpať faktické poznámky, tak vyčerpáme, inak preruším o jedenástej rokovanie a budeme pokračovať po poslaneckom grémiu. Ako prvý pán poslanec Dvořák.
Viskupič, Jozef, poslanec NR SR (2016-04-26):
Ďakujem, opoziční kolegovia. Ďakujem, vaše vystúpenia nepovažujem na úrovni 4. cenovej skupiny, ani ako kabaret. Dovoľte mi, aby som to povedal. A predpokladám, že budem musieť takto začínať vystúpenia, aby médium verejnej služby nezačínalo svoju nedeľnú debatu tým, že nastrihá šesť príspevkov z parlamentu veľmi, veľmi manipulatívne, a tým, že som médiá študoval, viem, o čom hovorím. A myslím, že tí, čo poznajú mediálnu prax, tak vedia, ako médiá manipulovať vedia. To, čo sa udialo v nedeľu, manipuláciou bolo. Ja som veľmi pozorne počúval príspevok pána Pčolinského a absolútne s tým súhlasím. Veľa ľudí má tuná na mysli nejakú obdobu českého Kotla, čiže tam, kde občania priamo sa mohli v Kotli (pozn. red.: správne „v Kotle“) alebo v aréne pýtať politika, neviem, prečo tí, ktorí majú na starosti programovú štruktúru RTVS, nejaký takýto formát možno na uhladenejšej podobe do programu nezaradia. Budeme sa cez výbor sa snažiť toto opýtať generálneho riaditeľa, aby to prišli, aby sa tak stalo. Pán Gröhling, ja absolútne súhlasím, čo ste povedali, pretože, áno, informatizácia a možno kultúrno-kreatívny priemysel potrebuje v zásade štyri veci: jednoznačne legislatívny rámec, absolútnu verejnú podporu a vzdelané obyvateľstvo. To sú tri veci. A potom zdroje. Zdroje teoreticky pre tento výsek. Pán Droba, mohli by ste mi odpojiť, lebo nemám očný kontakt. (Reakcia poslanca Drobu.) Nie, s pánom Gröhlingom. (Zasmiatie sa v sále.) Čiže absolútne súhlasím s tým pomenovaním veci, aby sme viac robili so školstvom a mohli tak IT naozaj pre Slovensko... (Prerušenie vystúpenia časomerom.)
Mizík, Stanislav, poslanec NR SR (2021-11-30):
Ďakujem za slovo. Áno, situácia sa šialene vyostrila. Môj neočkovaný kamarát nemôže odniesť syna do škôlky. Je zdravý, má protilátky na COVID. No nemôže. Ale chorý zaočkovaný môže odniesť dieťa do škôlky, tam ho prezliecť a nechať ho vojsť do triedy, do herní. To sme teda kde a kam sme to dopracovali, kam? Kde? Čo to je? A teraz príklad zo života. Nechcel som povedať, ale poviem ho zvlášť, lebo pán poslanec zo SAS-ky krútil nad tebou hlavou. Takže príklad zo života. Môj kamarát uveril koronašialenstvu, bol plne zaočkovaný, dvakrát sa dal zaočkovať. Potom ochorel na COVID, pľúcna ventilácia, zajtra poobede pohreb. Takýchto prípadov mám ix, a to, žiaľ, aj v mojej rodine. Ďakujem.
Bugár, Béla, podpredseda NR SR (2016-03-23):
Vážené pani poslankyne, vážení páni poslanci, žiadam vás, aby ste sa vrátili do rokovacieho priestoru, za chvíľočku dostane slovo poverený overovateľ a oznámi výsledky volieb. (Pauza.) Takže, vážené panie poslankyne, vážení páni poslanci, budeme pokračovať v rokovaní. Teraz prosím povereného overovateľa, aby oznámil výsledky tajných volieb. Nech sa páči, máte slovo.
Paška, Pavol, predseda NR SR (2013-03-22):
Dámy a páni, budeme pokračovať v rozprave. Poprosím faktické poznámky. Pán poslanec Lebocký, je tu? Nie je. Je. Nech sa páči. Dámy a páni, poprosím vás.
Hort, Milan, podpredseda NR SR (2011-05-19):
Pani spravodajkyňa na chvíľočku vás preruším. Poprosím všetkých, ktorí si majú čo povedať, aby to urobili mimo rokovacej sály alebo tichšie. Ďakujem pekne. Nech sa páči.
P. Hrušovský, predseda NR SR: (2002-11-20):
Prosím, páni poslanci, prezentujme sa a hlasujme. Hlasujeme o pozmeňujúcich návrhoch pána poslanca Malchárka, spoločne o všetkých návrhoch. (Hlasovanie.) Prítomných je 136 poslancov, za návrh 76, proti 58,  zdržali sa 2. Konštatujem, že návrh sme schválili. Prosím ďalší návrh, pani poslankyňa.
Osuský, Peter, poslanec NR SR (2014-05-15):
Ďakujem pekne. Pán podpredseda hovoril o tom, že treba viac odvahy. No ono treba viac odvahy, ale hlavne treba menej sluhovstva, menej posluhovania tým, od hlasov ktorých závisí. Samozrejme, je otázkou cti ctižiadostivých a statočných prokurátorov, aby sa prihlásili. Samozrejme, nerobme si ilúzie už na základe toho, čo tu predtým zaznelo, že by bol iný víťaz. Iný víťaz by nebol, ale prokurátorský stav by ukázal, že vie byť aj iný, ako je víťaz. A, samozrejme, tú odvahu to teda vyžaduje, ale ak situácia stojí tak, že kandidát počíta s podporou dvoch politických strán, tak potom nie je pravdou to, čo zaznelo vo vystúpení predchádzajúcom, že nie je stranícky kandidát. On nie je kandidát jednej strany, ale je to kandidát dvoch strán, tak tým nie je o nič lepší, naopak, tým horšie pre Slovenskú republiku.
Marcinková, Vladimíra, poslankyňa NR SR (2023-02-02):
Ďakujem veľmi pekne. Priznám sa, že tam som pri napísaní tohto textu rešpektovala znenie, ktoré napísal právnik, s ktorým spolupracujeme. Ak sú tam takéto otázniky, žiadny iný záujem alebo žiadna iná motivácia k tejto zmene ako naozaj tá materská a otcovská dovolenka tam nie je. Kľudne aj tú rodičovskú môžme odtiaľ vyňať v druhom čítaní. Čiže tam absolútne som otvorená akýmkoľvek vašim návrhom. Koniec koncov, ja mám veľmi dobrú skúsenosť aj s komisiou tvorby práva, kde ste nám pomohli vyprecizovať zákon posledne. Takže naozaj ja som plne otvorená akýmkoľvek návrhom na zlepšenie tohto znenia. Pre mňa je naozaj dôležité naplniť tento účel, aby sme tú možnosť v zákone mali a aby sme, aby sme dokázali aj demonštratívne ukázať, že tá hodnota rodiny proste má význam. Nielen, nielen v politických diskusiách, ale že aj tu pre nás ju zohľadňujeme v reálnom živote v najvyššej štátnej inštitúcii.
Danko, Andrej, podpredseda NR SR (2024-06-26):
Otváram rozpravu. Do rozpravy som dostal písomne prihlásených – za KDH poslanec Gaučík, za, aha, Čaučík, ospravedlňujem sa vám, pán poslanec. Už sme tu pol roka a učím sa niektoré mená. Dobre to znie, tak španielsky, no. (Reakcie z pléna.) Poslanec Hlina, tam sa pomýliť nedá. (Reakcie z pléna.)
Laššáková, Jana, podpredsedníčka NR SR (2014-12-12):
Pani poslankyňa Košútová.
Petrák, Ľubomír, poslanec NR SR (2014-11-08):
Nie procedurálny, len mi nejde, faktické tlačítko mi nejde.
Hrnčiar, Andrej, podpredseda NR SR (2016-11-29):
S reakciou na faktickú poznámku pán poslanec Beblavý.
Bugár, Béla, podpredseda NR SR (2017-06-20):
Nech sa páči, prezentujme sa a hlasujme. (Hlasovanie.) Prítomných 146 poslancov, za 67, proti 30, zdržalo sa 49 poslancov. Návrh sme neschválili. Naďalej ale vás prosím, pán poslanec, aby ste uviedli v prvom čítaní hlasovanie k návrhu poslancov Kollára, Krajniaka, Pčolinského, Pčolinskej a Štarchoňa na vydanie zákona, ktorým sa dopĺňa Občiansky zákonník (tlač 580), nech sa páči. [Hlasovanie o n ávrhu poslancov Národnej rady Slovenskej republiky Borisa Kollára, Milana Krajniaka, Petra Pčolinského, Adriany Pčolinskej a Petra Štarchoňa na vydanie zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa mení a dopĺňa zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov , tlač 580.]
Laššáková, Jana, podpredsedníčka NR SR (2014-12-09):
Nech sa páči, pán poslanec Viskupič, máte slovo.
Kollár, Boris, predseda NR SR (2023-03-17):
Prosím, prezentujme sa a hlasujeme. (Hlasovanie.) Prítomných 125 poslancov, za 81, proti 9, zdržalo sa 33, 2 nehlasovali. Uvedený návrh sme schválili.
Raši, Richard, poslanec NR SR (2011-07-07):
Ďakujem pekne, vážený pán predsedajúci. Ja by som naozaj chcel, teda tých, ktorí sú doktori a nie sú lekári, aby naozaj upriamili pozornosť na právnu analýzu, ktorú pán poslanec Glváč prečítal, pretože bola veľmi komplexná. A naozaj ten spôsob a tá neštandardnosť, akým bol zákon predložený do vlády bez zverejnenia na portáli právnych predpisov, bez riadneho procesu prípravy a pripomienkovým konaním v enpekáčku, so zmenami, ku ktorým sa pripomienkujúce subjekty nemohli vyjadriť. A naozaj po týchto faktoch sa dá snáď len skonštatovať, že v tomto prípade naozaj bola legislatíva, expresívne povedané, znásilnená a naozaj takýto proces by, takýto zákon by nemal ďalej pokračovať. A keď má byť predložený a keď má urobiť také zásadné zásahy do dostupnosti liekov pre našich pacientov, tak by nemal byť šitý horúcou ihlou a nemal by byť robený tak, aby obišiel všetko, čo sa z hľadiska legislatívy obísť dá, aby sa pri ňom porušili všetky štandardné legislatívne postupy, ktoré sa pri predkladaní vládnych návrhov zákona majú dodržiavať. Takže naozaj podporujem aj návrh pána poslanca Glváča, aby tento zákon bol stiahnutý z ďalšieho rokovania. Ďakujem pekne.
Paška, Pavol, predseda NR SR (2012-10-26):
Pán poslanec dáva námietku. Budeme... Pán poslanec, námietka? Hlasujeme o námietke pána poslanca, ktorý trvá na hlasovaní. (Hlasovanie.) 131 prítomných, 53 za, 78 proti. Námietku sme neprijali. Môžeme ísť ďalej, pán spravodajca.
Ďuriš Nicholsonová, Lucia, podpredsedníčka NR SR (2019-06-20):
Ďakujem pekne, pán spravodajca. Otváram všeobecnú rozpravu. Písomne sa nikto neprihlásil. Otváram možnosť prihlásiť sa do rozpravy k tomuto bodu ústne. Končím možnosť prihlásiť sa do rozpravy. Prihlásila sa pani poslankyňa Červeňáková. Nech sa páči.
Sulík, Richard, poslanec NR SR (2022-09-28):
Ešte môžete desať minút sa prihlásiť ústne.
Vaľová, Jana, poslankyňa NR SR (2018-05-23):
Ďakujem vám pekne, pán predseda. Takže verím tomu, že sa takéhoto ocenenia dočkáte, že možno raz budete... (Reakcia z pléna.) Zase. (Povedané so smiechom.) Pani Blahová, ja neviem, môžte ma nechať rozprávať alebo chcete prísť tuná ku mne? (Povedané so smiechom.) Takže verím tomu, že sa možno raz takéhoto ocenenia dočkáte alebo po, alebo kresla, po ktorom tak strašne túžite, lebo vy už ste sa sama ohodnotila. Nechajte ľudí, nech vás ohodnotia, vašu prácu. Ja si myslím, že sú tu demokratické voľby, takže určite to príde. Takže chcela by som jednu vec povedať. Poprosím vás, rozprávate o politických, o politických, o tom, aká je pani Tomanová politicky závislá, lebo je smeráčka. Ja sa spýtam do minulosti. Akí boli všetci ombudsmani, ktorý z nich bol nezávislý? Ktorého ste volila aj vy, pani Blahová, v parlamente, keď ste tu bola predtým, áno, ktorého ste volila. Pani Dubovcová. Pani Dubovcová bola straníčka... (Reakcia z pléna.) Áno, bola za SDKÚ poslankyňa. Tak ja sa pýtam... (Reakcia z pléna a prerušenie vystúpenia predsedajúcim.)
V. Veteška, podpredseda NR SR: (2003-11-11):
D. Bollová, poslankyňa: Ďakujem pekne, pán podpredseda. Pán minister financií, pán podpredseda vlády, chcela by som sa spýtať: Ak nám odporúčate schváliť zákon o privatizácii, mohli by ste vyčísliť, aké príspevky do štátneho rozpočtu odovzdávali štátne podniky do roku 1990 a tie isté podniky po privatizácii? Ďalej k tomu, čo ste tu hovorili. V Slovenskej republike sa znárodňovali aké kľúčové podniky, prosím vás? Veď tu nič nebolo. To, čo teraz predávate, sa vybudovalo za socializmu. A k tomu, ako je štát zlý vlastník, by som rada tiež pár slov. Štát, pán minister, to ste aj vy, kto ho riadi. A vy, pretože ste minister financií, ste hlavný hospodár, vlastne nehospodár, pretože neviete, kam sa strácajú štátne a spoločné peniaze. Vy ste hlavná príčina i dôkaz toho, že náš štát je zlý vlastník, pretože nás privádzate do dlhovej, a tým bezmocnej závislosti od Medzinárodného menového fondu a Svetovej banky. Ďakujem. (Potlesk.)
T. Cabaj, poslanec: (2007-03-20):
Výbor Národnej rady Slovenskej republiky pre verejnú správu a regionálny rozvoj ako gestorský výbor k informácii o výsledkoch analýzy vývoja a súčasného stavu verejnej správy a návrhoch opatrení na prerokovanie výboru Národnej rady Slovenskej republiky (tlač 219) podáva Národnej rade Slovenskej republiky v súlade s § 88 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov správu výboru. I. Predseda Národnej rady Slovenskej republiky rozhodnutím č. 220 z 5. marca 2007 pridelil informáciu na prerokovanie Výboru Národnej rady Slovenskej republiky pre verejnú správu a regionálny rozvoj s tým, že Národnej rade Slovenskej republiky podá správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Lehotu na prerokovanie určil do 16. marca 2007. II. Výbor Národnej rady Slovenskej republiky pre verejnú správu a regionálny rozvoj prerokoval informáciu 15. marca 2007 a uznesením č. 54 odporučil Národnej rade Slovenskej republiky informáciu o výsledkoch analýzy vývoja a súčasného stavu verejnej správy a návrhoch opatrení na prerokovanie výboru Národnej rady Slovenskej republiky (tlač 219) vziať na vedomie. III. Gestorský výbor prerokoval a schválil správu výboru 15. marca 2007 a uznesením č. 61 súčasne ma poveril za spravodajcu a predložiť Národnej rade Slovenskej republiky správu o prerokovaní informácie vo výbore a návrh na uznesenie Národnej rady. Výbor Národnej rady Slovenskej republiky pre verejnú správu a regionálny rozvoj odporúča Národnej rade Slovenskej republiky vziať informáciu na vedomie. Preto aj predkladám návrh uznesenia Národnej rady Slovenskej republiky, zrejme už zajtra bude 21. marca 2007, k informácii o výsledkoch analýzy vývoja a súčasného stavu verejnej správy a návrhoch opatrení na prerokovanie výboru Národnej rady Slovenskej republiky. Národná rada Slovenskej republiky berie na vedomie informáciu o výsledkoch analýzy vývoja a súčasného stavu verejnej správy a návrhoch opatrení na prerokovanie výboru Národnej rady Slovenskej republiky. Toľko, pán predseda, k informácii výboru o prerokovanej informácii. Zároveň na základe dohody v poslaneckom grémiu odporúčam, aby ste otvorili rozpravu.
Sulík, Richard, predseda NR SR (2011-03-23):
Ďakujem. Dávam slovo spravodajkyni, pani poslankyni Laššákovej.
Hrnčiar, Andrej, podpredseda NR SR (2019-05-16):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Vyhlasujem všeobecnú rozpravu za skončenú. Chce niekto zaujať stanovisko? Nie. Nech sa páči, pani ministerka.
B. Bugár, podpredseda NR SR: (2005-09-22):
Pán minister, chcete zaujať stanovisko k rozprave? Nie. Pán spravodajca, nech sa páči, máte slovo. J. Miklušičák, poslanec: Ďakujem, pán podpredseda. Len krátku poznámočku na vystúpenie pani kolegyne Sabolovej. Ústavnoprávny výbor odporúča neschváliť tieto body, pozmeňujúce návrhy práve preto, že sme presvedčení, že volebná komisia, tak ako je dnes konštituovaná, je dostatočnou zárukou toho, že nedochádza k machináciám. Tak v opačnom prípade, pokiaľ by sme chceli presadiť taký návrh, tak potom netreba ani komisiu a stačí, keď to budú robiť úradníci z jednotlivých úradov, keď si aj tak každý bude musieť potvrdiť svoju účasť svojím vlastným podpisom. Nechávam to, samozrejme, snemovni na zváženie. Ďakujem, pán podpredseda.
Paška, Pavol, predseda NR SR (2013-05-15):
Musíme najprv hlasovať o súhlase na. Odzneli dnes tie návrhy?
Mizík, Stanislav, poslanec NR SR (2021-11-09):
Ďakujem za slovo. Tak pani Cigániková, tento ináč pre mňa slabučký návrh zákona pani Záborskej, vy zo škály plusu tento zákon dávate do škály mínusovej. Pani Cigániková, povedal by som vám niečo, ale bolo by to neslušné. A také slová nepatria do parlamentu a ja už desaťročia nepoužívam neslušné slová. Ale každopádne nechápem, kde sa to vo vás berie. Však povedzte to konečne nahlas, čo si myslíte, že vy chcete zmeniť odveký príkaz – milujte sa a množte sa, na milujte sa a nemnožte sa. Jednoducho, pelešte sa iba. Viete, čo nevidieť budem mať na krku 60-tku. Dlho sedím v parlamente a myslím si, že počúvať v mojom veku sexuálnu prednášku od Janky Bittó o technikách sexu, ktoré vedú k neotehotneniu, je dosť divné. A ešte jedna vec, viete Janka Bittó, raz ste povedali, že vakcína je sloboda, tak buďte slobodná a zhoďte ten náhubok, však vás nemôže tento potmehúcky vírus napadnúť, keď ste zaočkovaná. Okrem toho, bez rúška ste krajšia, takto vyzeráte ako pelikán. A v Poľsku vás trápi úmrtie jednej ženy, tu na Slovensku vás netrápia úmrtia po očkovaní? Netrápia vás zápaly srdcového svalu? Netrápia vás tisíce ľudí, ktorí umreli len pre neliečenie, ktorí sa dostali do nemocnice až neskoro, pretože odporučenie mali – pite čajíček a berte Paralen? Ďakujem za slovo.
Kotleba, Marian, poslanec NR SR (2022-02-25):
Pán poslanec Dostál, toto vaše vystúpenie nebolo nič iné ako prejav obrovskej nervozity vládnej koalície, ktorá z nejakého zatiaľ stále neznámeho dôvodu potrebuje účelovo spolu s pomocou pre ľudí z Ukrajiny schváliť aj tento cenzúrový alebo antiinternetový zákon, na základe ktorého chcete do toho júna veľmi rýchlo a veľmi intenzívne rušiť, ničiť servery, zdroje informácií, ktoré vám nevyhovujú, lebo vám presne, pán poslanec, a vašej vláde nevyhovuje, že sa tu už začína rozprávať, že po amerických vojskách prichádzajú na pozvanie ministerstva obrany vojská nemecké na Slovensko. Za chvíľku tu bude celé NATO nastúpené, lebo vy ste vojnoví štváči, ktorých proste teší tento konflikt, že sa tam môžu odbavovať a môžu hovoriť o tom, aké je NATO super, ale pritom celé je to len vizitka štvavej NATO politiky za posledných 25 rokov. A, pán poslanec Dostál, vy možno to tak trošku v tom sa nehýbete, ale ja som informatik a na Slovensku je silná... (smiech v pléne, zaznievanie gongu) na Slovensku je silná... (Prerušenie vystúpenia predsedajúcim. )
Pčolinský, Peter, podpredseda NR SR (2023-06-21):
Samozrejmé, že fotiť môže z balkóna. (Reakcia z pléna.) Je to novinár televízie JOJ, Jakub Prok vlastným menom. Pán poslanec, dovoľujem si aj byť teraz chvíľku vtipný. Neviem, akú v súčasnosti máte národnosť, ale dáva sa dĺžeň na á, nie á na dĺžeň. To bol pokus. To bol pokus. Dobre. Pani navrhovateľka, máte záujem vystúpiť v rozprave? Nech sa páči. (Reakcia z pléna.)
Šebej, František, poslanec NR SR (2013-09-17):
Ďakujem pekne. Kolegovia a kolegyne zo zahraničného výboru, chcem pripomenúť, že o 12.00 hodine je rokovanie výboru v miestnosti č. 183. Ďakujem.
Gaborčáková, Soňa, poslankyňa NR SR (2017-04-06):
Ďakujem za slovo. Pán minister, vraveli ste, že to indikuje lekár konkrétneho zariadenia. Viete o tom, že majú problém s tým, že ak dostaneme klienta na celoročný pobyt a má trvalý pobyt mimo, mimo vlastne miesta, kde sa nachádza zariadenie, majú problém vôbec mať obvodných lekárov. To znamená, majú neskutočné problémy v zariadeniach, hlavne kde sa starajú o seniorov, vôbec zazmluvniť obvodného lekára, keďže majú inde trvalý pobyt. A ďalšia vec je, že nám pribúda ľudí vigilikov a ďalšie ťažké stavy, čo predurčuje práve ten šiesty stupeň. Je pravdou, že máme aj ľudí v päťke, v šestke, ktorí teda možno nepotrebujú intenzívnu ošetrovateľskú starostlivosť, tam by stačila ADOS, ale sú aj ľudia, ktorých máme v bdelej kóme a tých pribúda za posledné roky a tam je potrebná 24-hodinová starostlivosť. Čiže určite nie je na mieste to riešiť len cez ADOS-y. Ďakujem.
Bugár, Béla, podpredseda NR SR (2016-06-14):
Pán poslanec Paška.
Kollár, Boris, predseda NR SR (2023-05-18):
Prosím, prezentujme sa a hlasujeme. (Hlasovanie.) Prítomných 144 poslancov, za 23, 30 proti, 90 sa zdržalo, 1 nehlasoval. Uvedený návrh pána Tarabu sme neschválili.
Ďuriš Nicholsonová, Lucia, podpredsedníčka NR SR (2018-12-03):
Vyhlasujem všeobecnú rozpravu k tomuto bodu za skončenú. Pýtam sa pána navrhovateľa, či v záverečnom slove chce niečo dodať. Nech sa páči.
Poliačik, Martin, poslanec NR SR (2016-11-25):
Ďakujem pekne. Ondrej, ja som zvedavý v prvom rade, akým spôsobom sa plénum vysporiada s pozmeňovacím návrhom k spoločnej správe, lebo to je naozaj nóvum. A som zvedavý, ako sa s tým vysporiada jednak v prípade toho pozmeňováku pána poslanca Blanára a ako sa s tým vysporiada aj v tomto prípade, aj keď si myslím, že tam budú hlavne z politických dôvodov rozličné motivácie, tak tá technika ma zaujíma. K tomu samotnému obsahu. Je to síce už chytanie za chvost toho problému, lebo viazať prostriedky je potrebné tam, kde tie prostriedky sú, to znamená v samotnej kapitole ministerstva školstva. Ale plne súhlasím s tým, že ak sa tu nachádzajú nástroje na možné nové dofinancovanie vzdelávania na Slovensku, tak je potrebné to urobiť, a preto vítam tento pozmeňovák a rád ho podporím. Je už jedno, že či tie peniaze by dodatočne boli vrazené do odmien učiteľov, ktoré potrebujeme zvýšiť, či by to išlo do vybavenia škôl, ktoré majú problémy s tým, že nemajú labáky, nemajú dielne alebo nemajú dostatočnú techniku, alebo či to pôjde do analýz a nového curricula, toto všetko sú veci, ktoré v školstve potrebujeme, a keď sa na to nájde v štátnom rozpočte nejaká koruna navyše, tak to, samozrejme, všetci môžme iba uvítať. Ďakujem.
Pellegrini, Peter, predseda NR SR (2023-11-21):
Pán poslanec Majerský.
O. Nachtmannová, poslankyňa: (2010-03-09):
Na tajné hlasovanie o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu bolo vydaných a poslanci si osobne prevzali 110 hlasovacích lístkov, teda na voľbe bolo prítomných 110 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu všetci poslanci odovzdali hlasovacie lístky. Zo 110 odovzdaných hlasovacích lístkov bolo 6 neplatných. Zo 104 platných hlasovacích lístkov overovatelia zistili, že v tajnom hlasovaní o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu Emila Vestenického hlasovalo za návrh 85 poslancov, proti bolo 6 poslancov, zdržalo sa hlasovania 13 poslancov. Podľa § 15 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na voľbu predsedu výboru Národnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní Emil Vestenický bol zvolený za predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu.
Zmajkovičová, Renáta, podpredsedníčka NR SR (2012-11-29):
S reakciou pán poslanec Novotný. Nech sa páči.
Laurenčík, Milan, podpredseda NR SR (2020-12-03):
Podľa § 28 zákona o rokovacom poriadku o možnosť vystúpiť v rozprave požiadal pán podpredseda Národnej rady, pán Juraj Blanár. Nech sa páči, máte slovo.
Žitňanská, Jana, poslankyňa NR SR (2010-12-08):
Ďakujem pekne. Ja s vami, pán predseda, súhlasím, že áno, doteraz sme si zakrývali veľakrát oči pred tými hracími automatmi a pred tými nešťastnými osudmi a ja som to aj povedala, ja som rada, že aj táto téma megakasína otvorila viac tú verejnú diskusiu, a ja som za to aj vzhľadom k tomu, čo povedali iní naši kolegovia, poďme to riešiť, poďme sústrediť tieto automaty do nejakých zariadení, ktoré budú pod prísnou kontrolou. Úplne s vami súhlasím. Takisto súhlasím s tým, že nedá sa to zakázať. Nedá sa to zakázať, ale dá sa urobiť niečo pre prevenciu. Dá sa o tom hovoriť, dá sa hovoriť o negatívnych dopadoch, aj o gamblerstve, ktoré tu niektorí kolegovia spochybňujú, že to nie je až také dôležité, alebo nie je to téma. Takisto vo svete v takýchto zariadeniach sú školení tí zamestnanci, ktorí vedia posúdiť, kedy už niekto má dosť. Tak ako v baroch už nenalejú tomu opitému, tak tuto by mal byť niekto, kto mu klepne po prstoch, že už ďalej nehraj. A to sa nedeje. Čiže poďme do prevencie, poďme do školenia týchto ľudí, poďme do vytesnenia týchto zariadení na okraj, nie tak, ako oproti vysokej škole, oproti základnej škole, neviem, kde všade sa tieto nachádzajú. A už iba poslednú poznámku. To s tou koncentráciou prostitúcie, že ak by sme tu mali to megakasíno, že by sa to sem presunulo a inde by bol pokoj, predpokladám, že ani vy sám tomu neveríte, lebo keď je dopyt, tak je aj ponuka. A to ako ekonóm určite viete. Ďakujem.
Blaha, Ľuboš, poslanec NR SR (2019-05-15):
Pán predsedajúci, dajte, prosím, hlasovať o tom, že Národná rada berie predložené hodnotenie na vedomie.
Grendel, Gábor, podpredseda NR SR (2020-12-02):
Vážené panie poslankyne, vážení páni poslanci, pokračujeme v prerušenom rokovaní. Chcem vás informovať o niekoľkých skutočnostiach, ale ešte predtým procedurálne návrhy. Najprv pán poslanec Fico.
Hrnčiar, Andrej, podpredseda NR SR (2018-02-01):
Dobre, takže ešte raz, má niekto záujem sa prihlásiť do ústnej rozpravy? Končím možnosť nahlásiť sa do rozpravy. Nech sa páči, pán poslanec Budaj a potom pán poslanec Fecko.
P. Paška, predseda NR SR: (2010-03-10):
(Hlasovanie.) 132 prítomných, 120 bolo za, 1 proti, 11 sa zdržalo. Tieto návrhy sme schválili.
Andreánsky, Ladislav, poslanec NR SR (2013-03-27):
Pán predseda, dajte, prosím, hlasovať o pozmeňujúcom návrhu pána poslanca Bastrnáka.
M. Číž, podpredseda NR SR: (2009-02-05):
Uplynul 15-minútový limit určený na vaše odpovede, takže ani pani kolegyňa už nemôže položiť doplňujúcu otázku. Ďakujem pekne. Vážené kolegyne, kolegovia, pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslanca Józsefa Berényiho na ministra kultúry Marka Maďariča a táto znie: Akými opatreniami mienite pomôcť Slovenskému rozhlasu, aby vysielanie v jazyku národnostných menšín pokrylo celé územie Slovenskej republiky, na ktorom národnostné menšiny žijú? Pán Berényi tu nie je, pardon, ďakujem za upozornenie. Bohužiaľ, na túto otázku vzhľadom na neprítomnosť pána poslanca odpovedať nemôžeme. Takže prejdeme k druhej vyžrebovanej otázke. Túto položil pán poslanec László Köteles a položil ju ministrovi vnútra Slovenskej republiky a podpredsedovi vlády Slovenskej republiky Robertovi Kaliňákovi. Otázka znie: „Pán minister, existuje vôbec relevantný dôkaz – videozáznam z útoku fanúšikov na policajné orgány počas futbalového zápasu v Dunajskej Strede?“ Máte slovo, pán minister. Prosím oznámte ukončenie odpovede.
Tomáš, Erik, minister práce, sociálnych vecí a rodiny SR (2024-04-17):
Ďakujem veľmi pekne. Už som to hovoril aj na sociálnom výbore, je to jeden z tých zákonov, ktorý je chronicky aj verejne známy, tak preto len základné fakty. Volá, je to novela zákona o sociálnom poistení, ale môžme to zjednodušiť na zákon o 13. dôchodku. Zavádzame, podľa nášho názoru, konečne spravodlivý a plnohodnotný 13. dôchodok, pretože doteraz síce existoval zákon o 13. dôchodku, ale v žiadnom prípade to nebol 13. dôchodok. Všetci to dobre vieme, išlo len o sociálnu dávku vo výške od 50 do 300 eur. Týmto zákonom zavádzame 13. dôchodok tak, aby 13. dôchodok bol vo výške priemerného dôchodku za predchádzajúci rok. Trinásty dôchodok vo výške priemerného dôchodku za predchádzajúci rok sa týka, samozrejme, všetkých druhov dôchodkov, od starobného dôchodku cez invalidné dôchodky, vdovecké, vdovské, predčasné a sirotské dôchodky. Takže v prípade starobného dôchodku v tomto roku, pokiaľ tento zákon bude schválený, bude 13. dôchodok vyplatený v sume približne 606 eur a v prípade ostatných druhov dôchodkov to bude vo výške priemerných dôchodkov, alebo priemernej výšky týchto dôchodkov s tým, že v zákone bude ale aj poistka, pretože v troch prípadoch tých iných druhov dôchodkov by mohol klesnúť ten 13. dôchodok pod hranicu 300 eur, teda pod súčasnú hranicu, a to nechceme dopustiť, takže minimálne bude 13. dôchodok vo výške 300 eur. Ďalšia podstatná zmena spočíva v tom, že vláda bude mať možnosť nariadením rozhodnúť aj o skoršom vyplatení časti 13. dôchodku v prípade, že si to situácia, hospodárska situácia alebo ekonomická situácia v štáte vyžiada. Viete, že sme mali takéto skúsenosti v predchádzajúcich dvoch rokoch, keď bola inflácia, teda zdražovanie vysoké. A ešte jedna informácia pre vás, vyhoveli sme dvom pripomienkam, pretože v celom tom legislatívnom procese vrátane medzirezortného pripomienkového konania, boli len dve pripomienky. Obom sme vyhoveli, aby sa teda 13. dôchodok vzťahoval aj na bezpečnostné zbory a tá druhá pripomienka, ktorá prišla z organizácií zastrešujúcich znevýhodnených, zdravotne znevýhodnených občanov, bola, aby teda poberatelia invalidných dôchodkov, ktorí už ale dosiahli dôchodkový vek, mali 13. dôchodok vo výške starobného dôchodku, 13. dôchodku, teda vo výške 606 eur. Aj tam sme vyhoveli. Celková suma v tomto roku bude na to vynaložená, bude 830-miliónov eur a výplatný termín 13. dôchodku bude v decembri pred Vianocami. Ďakujem veľmi pekne.
Danko, Andrej, podpredseda NR SR (2024-05-09):
Poslanec Demečko.
Dostál, Ondrej, poslanec NR SR (2021-10-05):
Ďakujem, pán predseda. Dajte, prosím, hlasovať o pozmeňujúcom návrhu, ktorý je uvedený v spoločnej správe výborov, gestorský výbor odporúča schváliť.
Laššáková, Jana, podpredsedníčka NR SR (2013-02-14):
Bolo to také osvieženie, pán poslanec. Na vystúpenie pána poslanca sa s faktickou poznámkou neprihlásil nikto. Teraz dávam možnosť prihlásiť sa do rozpravy ústne. Pán poslanec Chren, pán poslanec Fronc... Páni poslanci, aby sme skončili do 11.00 hod. Pán poslanec Chren, Fronc, Viskupič, Matovič, Hlina, Kuffa. Končím možnosť prihlásiť sa do rozpravy ústne. Nech sa páči, pán poslanec Chren.
Kočiš, Eduard, poslanec NR SR (2021-10-20):
Ďakujem pekne za slovo, pán predsedajúci. Pán kolega Gyimesi, v tomto vašom pozmeňujúcom návrhu zákona sa nejakým zvláštnym spôsobom ide obhajovať, že vraj nedostatočná alebo zvláštna forma výučba, výučby slovenského jazyka v rámci škôl s vyučovacím jazykom národnostnej menšiny. Aby sme uviedli všetky tieto veci na pravú mieru a aby aj verejnosť o tom mala nejakú zmienku, predovšetkým sa to týka škôl, kde je vyučovací jazyk maďarskej národnostnej menšiny, pretože ani školy, ktoré majú iný vyučovací jazyk, čiže už, či sa jedná o školy s vyučovacím jazykom rusínskym alebo ukrajinským, tento problém nemajú, pretože ovládajú tieto deťúrence vyučovací jazyk slovenský, myslím si, že na viac ako dostatočnej úrovni. Problém je ten, že školy, ktoré sú výlučne orientované na maďarský jazyk, tá výučba slovenského jazyka je nedostatočná a nedeje sa takým spôsobom, aby sa tento hendikep – v úvodzovkách –, pretože tie deti, vieme, žijú na akom prostredí, a tá domáca výučba toho slovenského jazyka, dá sa povedať, že minimálna, nakoľko rozprávajú výlučne po maďarsky. Čiže nie je vhodné, by som povedal, prezentovať to takým spôsobom, že zmeňme prístup výučby slovenského jazyka voči národnostným menšinám. Práve naopak, národnostná menšina by mala ovládať štátny jazyk. A týmto štátnym jazykom je slovenský jazyk. Čiže je to také troška nekorektné z tvojej strany. No ale nevadí.
Grendel, Gábor, podpredseda NR SR (2023-05-03):
Ďakujem. Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Pani poslankyňa Sulanová. V poriadku, takže pani spravodajkyňa ako jediná, nech sa páči. Končím možnosť prihlásiť sa ústne do rozpravy.